Johannes episcopus servus servorum Dei dilecto filio Rodulpho glorioso Regi Francorum, necnon Reverendissimo  sanctissimo confratri nostro Widoni sanctæ Lugdunensis Ecclesiæ Archiepiscopo, atque Reverendissimis Episcopis Stacteo  Bernoni, Comitibus quoque Hugoni  Gisleberto, auditum est Nostris Ap[o]stolicis auribus, quod Guido abbas per violentiam abstulit Clunicaco hoc quod Berno Abbas de potestate Gigniacensis Monasterii sub censu tenendum legaverat. Quapropter monemus dilectionem vestram quatenus res omnes illas Monachis Cluniensibus restituatis. Quia vero prædictus Wido conqueritur quod Berno Abbas hoc legaliter non fecit, pro eo quod terminum temporis ac personarum in illo suo Testamento non posuit : Nos, ad quorum dispositionem utraque loca pertinent, jubemus  constituimus ut quamdiu ex illis Monachis, qui in Gigniaco possessionem fecerunt, vel oblati sunt, apud Cluniacum aliquis vixerit, res ipsas Monachi Clunienses teneant sub nostra ditione, nisi forte ipsi Monachi sua sponte res ipsas dimiserint. Cæterum vobis, ô fili Rodulphe,  fidelibus tuis, qui Monasterio Cluniensi prodesse valeant, attentius  Abbatem  Congregationem vestræ dilectioni commendamus, ut, quia locus ille sanctæ nostræ Sedi commissus est, sese pro amore sanctorum Apostolorum mundi videlicet judicum, atque nostra paterna dilectione bene gaudeat elegisse.